Βερνάρδος Ζ΄ του Λίππε

Ο Βερνάρδος Ζ΄, γερμ.: Bernard VII of Lippe (4 Δεκεμβρίου 1428 – 2 Απριλίου 1511) από τον Οίκο του Λίππε ήταν ο κύριος του Λίππε από το 1429 μέχρι το τέλος του, 82 έτη. Εξαιτίας των πολλών αιματηρών διενέξεων στις οποίες συμμετείχε, του δόθηκε το παρωνύμιο «Πολεμοχαρής»  (Bellicose). Είναι ο μακροβιότερος ευρωπαίος μονάρχης που κυβέρνησε ποτέ. 

 Βιογραφία 
Ήταν γιος του Σίμωνα Δ΄ κυρίου του Λίππε και της Μαργαρίτας του Μπράουνσβαϊγκ-Γκρούμπενχαγκεν. Κληρονόμησε το Λίππε το 1429, πριν από τα πρώτα του γενέθλια. Υπήρξε υπό την επιτροπεία και την κηδεμονία του θείου του Όθωνα. Μετά τον τέλος του Όθωνα το 1446, ο μεγάλος θείος του Ντήτριχ Β΄ αρχιεπίσκοπος της Κολωνίας διορίστηκε επίτροπος. Ο Ντήτριχ εκπροσωπείτο στο Λίππε από τον αντιπρόσωπό (amtmann) του, Γιόχαν Μέλενμπεκ.

Το 1444 ο Βερνάρδος Ζ' σύναψε μια συνθήκη με τον Αδόλφο Α' δούκα της Κλέβης-Μαρκ, στην οποία παραχώρησε στον Αδόλφο Α΄ ένα μερίδιο 50% στην πόλη Λίπστατ, το οποίο είχε υποθηκευθεί στον δούκα. Παράλληλα, προσχώρησε σε μια συμμαχία, η οποία τον έκανε μέρος στη λεγόμενη Έριδα του Ζόεστ εναντίον του Ντήτριχ Β'. Το 1447 ο αρχιεπίσκοπος της Κολωνίας κάλεσε έναν στρατό της Βοημίας, ο οποίος κατέστρεψε την ύπαιθρο στο Λίππε και ισοπέδωσε την πόλη Μπλόμπεργκ στο έδαφος. Οι Βοημοί πολιόρκησαν επίσης τις πόλεις Λίπστατ και Ζόεστ, αλλά δεν ήταν επιτυχείς.

Μετά τη διευθέτηση της Έριδας το 1449, ο Bερνάρδος Ζ΄ εγκαταστάθηκε στο Κάστρο Μπλόμπεργκ. Το 1468 μετακόμισε στο Ντέτμολντ, το οποίο εκείνη την εποχή ήταν η μικρότερη πόλη στο Λίππε, με μόνο 350 κατοίκους. Επέκτεινε το Κάστρο  Ντέτμολντ. Μια επιγραφή στον πύργο του παλαιού κάστρου του 1470 είναι μια υπενθύμιση αυτού.

Ο Βερνάρδος Ζ΄ συμμετείχε σε μεγάλο αριθμό διαμαχών εναντίον διαφόρων εχθρών, με μεταβαλλόμενες συμμαχίες. Το 1469 υποστήριξε τον Λουδοβίκο Β΄ λάντγκραβο της Κάτω Έσσης ενάντια στον αδελφό του Ερρίκο Γ΄ λάντγκραβο της Άνω Έσσης. Από την άλλη πλευρά, το 1464 υποστήριξε τον ίδιο του τον αδελφό, τον Πρίγκιπα-Επίσκοπο Σίμωνα Γ' πρίγκιπα-επίσκοπο του Πάντερμπορν εναντίον του Λουδοβίκου Β', όταν οι δύο τους πολέμησαν στην Έριδα των Έσσης-Πάντερμπορν για το Κάστρο Κάλενμπεργκ.

 Οικογένεια 
Από τον γάμο του με την Άννα, κόρη του Όθωνα Β' κόμη του Χόλσταϊν-Σάουενμπουργκ, απέκτησε τα ακόλουθα παιδιά:
 Άννα (γενν. π.1450), παντρεύτηκε πρώτα τον Όθωνα ΣΤ΄ κόμη της Χόγια και μετά τον Ιωάννη Β΄ κόμη του Νάσσαου-Μπάιλσταϊν (απεβ. 1513).
 Μαργαρίτα (γενν. π.1452), παντρεύτηκε τον Ιωάννη Α' κόμη του Ρήτμπεργκ.
 Ελισάβετ (γενν. π.1460), παντρεύτηκε πρώτα τον Ιωάννη Β' κόμη του Σπήγκελμπεργκ και μετά τον Ροδόλφο Ζ΄ κόμη του Ντήπχολτς.
 Ermengarda (π.1460 – 24 Αυγούστου 1524), παντρεύτηκε τον Γιόμπστ Α΄ κόμη της Χόγια (1466–1507).
 Σίμων Ε΄ (1471–1536), κόμης του Λίππε. Νυμφεύτηκε πρώτα τη Βάλμπουργκα του Μπρόνκχορστ και μετά τη Μαγδαληνή του Mάνσφελντ-Μίτελορτ.
 Βερνάρδος.
 Αγνή.

 Δείτε επίσης 
 Κατάλογος με τους μακροβιότερους μονάρχες

 Παραπομπές 

βιβλιογραφία
 Philippine Charlotte Auguste Piderit: Die lippischen Edelherrn im Mittelalter, Detmold, 1876, σελ. 100 ff, Online
 August Falkmann (1875), "Bernhard VII.", Allgemeine Deutsche Biographie (in German), vol. 2, Leipzig: Duncker & Humblot, pp. 424–426
 Zedler, Johann Heinrich (1731–1754). Universal-Lexicon. Vol. XVII. Zedler Online. Lippe, (Bernhard der VI. Graf von der), 1538.

 Εξωτερικοί σύνδεσμοι 

 Γενεαλογία του Bernard VII

Κατηγορία:Οίκος του Λίππε